**Schimbarea la față**

*Nichita Stănescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am schimbat nașterea pe moarte

În rest am rămas de tot sărac.

M-a izbit cu aripa un înger

și am devenit rege,

pe un tron în prăbușire.

Nu știu ce înseamnă cinci,

nu știu ce înseamnă patru

în genere nu știu nimic,

dar mărturisesc că mi-e strâmtă coroana,

prieteni, ca un orizont îmi sunt tâmplele,

ca o stea sau ca un glonț îmi este coroana,

de-a dreptul în frunte.